text: Efterlyser bortgået person 
  24 juni 2013 kl. 15.20
  Sydøstjyllands Politi beder os efterlyse en 76-årig mand, som søndag aften er gået fra Plejecentret Hybyhus i Fredericia.
  Politiet er ikke sikre på, at den 76-årige stadig befinder sig i fæstningsbyen. Han har tidligere været væk - og er fundet i Sønderjylland.
  Den 76-årig er dement, men er let til bens.
  Efterlysningen drejer sig om den 76-årig John Madsen. Han er kraftig af bygning og ca. 175 cm høj. Han er halvskaldet med hår i siderne.
  John Madsen var formentlig iført en orange t-shirt - måske med en blå bluse over - lyse bukser og sandaler. Han bærer muligvis på en sort rygsæk med brune sider.
  John Madsen er dement, men kan virke normal. Og han er som nævnt godt gående.
  Hvis man ser en person, der passer på beskrivelsen eller hvis man mener, at man har set John Madsen idag, bedes man kontakte Sydøstjyllands Politi politiet på tlf. 114 - eller 7628 1448.
  